Alaquàs acomiada el mes de juny amb dos medalles d'or i altres nous èxits en les diferents modalitats esportives i campionats
02/07/2021

# Alaquàs acomiada el mes de juny amb dos medalles d'or i altres nous èxits en les diferents modalitats esportives i campionats

*   02/07/2021
*   [Esports](/categoria/7/0/esports)
*   [Imprimir](#)
*   Compartir
*    https://www.alaquas.org/documento.asp?id\_do=19909

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F19909%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20acomiada%20el%20mes%20de%20juny%20amb%20dos%20medalles%20d%27or%20i%20altres%20nous%20%C3%A8xits%20en%20les%20diferents%20modalitats%20esportives%20i%20campionats)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/19909/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2021/2/19909/02072021007b1286-db7c-4d55-ad4f-7ac0e608884c_1_1_Form_4.jpg)](https://www.alaquas.org/ficheros/documentos/2021/2/19909/02072021007b1286-db7c-4d55-ad4f-7ac0e608884c_1_1_Form_10.jpg "<a href='https://www.alaquas.org/ficheros/documentos/2021/2/19909/02072021007b1286-db7c-4d55-ad4f-7ac0e608884c_1_1_Form_10.jpg' target=_blank><i class='fa fa-external-link' aria-hidden='true'></i>.Alaquàs acomiada el mes de juny amb dos medalles d'or i altres nous èxits en les diferents modalitats esportives i campionats</a>")

Dos campiones d'Espanya a la modalitat de gimnàstica i frontenis i altres importants classificacions esportives fan que el nostre municipi continue sent un referent gràcies al treball i esforç del les seues i seus esportistes

El municipi d’Alaquàs està d’enhorabona i acomiada un mes de juny carregat de nous èxits que se sumen a la ampla llista de triomfs esportius aconseguits gràcies al treball i esforç de les seues i els seus esportistes locals. Per començar amb el nostre especial “Èxits esportius a Alaquàs” ho fem parlant de dos medalles d’or obtingudes per dos esportistes veïnes del municipi.

Per una banda parlem de la jove esportista Paula Araque Mesquita que la passada setmana va participar al Campionat d’Espanya Nacional Base Individual Divina Seguros de Gimnasia Rítmica (celebrat al Pabelló Municipal Pisuerga de Valladolid), on va resultar Campiona d’Espanya Base a la categoría de Cadete 07. Paula Araque ascendeix d'aquesta manera a la categoria de Nacional Absolut. Paula, després de participar l'abril passat en el Campionat Provincial-Autonòmic Base de la Comunitat Valenciana i obtindre Bronze amb el seu entrenador Jose Sánchez i el seu equip Club Sedaví, es va presentar al costat de les seues companyes al Campionat Nacional Base Individual aquest passat dissabte 26 de juny obtenint aquest excel·lent resultat esportiu fruit del seu treball i constància.  
  
Gran campiona també la nostra jove veïna Marta Sàez que el passat diumenge es va proclamar Campiona d’Espanya a la categoría de cadete al campionat de frontenis olímpic que va tindre lloc del 24 al 27 de juny a Iscar (Valladolid).

Marta Sàez té tan sols 17 anys i està deixant una important petjada en aquest modalitat esportiva. Marta forma part de la selecció des de fa 4 anys i del club frontenis carambolo on treballa incansablement i materialitza el se esforç dia a dia.

Pel que fa al Club Alaquàs Caiac Polo, el passat cap de setmana va ser convocat amb la selecció nacional absoluta de Caiac polo el jugador local del club Alaquàs Caiac polo Gonzalo García. Esportista incansable en la lluita per aconseguir un lloc per a competir en el campionat d'Europa que se realitzarà en Octubre a Italia.

A més, per una altra banda, les dos components del club, Ariadna Hoyo i Nerea Bolea han sigut recentment convocades amb la selecció nacional sub 21 femenina de Caiac polo pel seleccionador nacional, membre també del club Alaquàs Caiac Polo, Sergio García. El Club centra ara les seues forces en la preparació del Campionat Europeu de seleccions nacionals.

Èxits també per al Club Basquet Sportiu-Xe d’Alaquàs. L’equip junior masculí del Sportiu-xe Alaquàs ha aconseguit l’accés a les semifinals a la categoria autonòmica,al mateix temps es posiciona entre els 4 millors equips de la Comunitat Valenciana de la categoria preferent. Tot un assoliment per a un equip format quasi íntegrament per jugadors de pedrera. Al calendari és contemplen dues pròximes cites: partit d'anada el dissabte a Alginet i la volta el diumenge a les 11.30 al pavelló.

I per a finalitzar, el Club d'Escacs d'Alaquàs, que en un inici de temporada tan atípic donada la situació pandèmica, la Federació d'escacs de la Comunitat Valenciana va prendre la decisió d'iniciar la competició de Divisió d'Honor en el primer semestre. El Club Escacs Alaquàs ha aconseguit la permanència en la màxima categoria després d'aconseguir els punts necessaris a casa contra el CA Xeraco, i una transcendental victòria a domicili amb el CA Carcaixent. Això suposa un gran assoliment donada l'estructura de la competició aquesta temporada. Cal destacar la gran implicació dels jugadors i el seu esforç sobre el tauler. El següent pas serà preparar la resta de la temporada i la participació de sis jugadors de la pedrera del club que en Salina participaran durant el mes de juliol en els Campionats d'Espanya Individuals corresponents a la seua edat. Ells són Lucas Deusa sub12; Pablo Cayón sub14, Lucas Deusa, Alejandro Yuste, Andrés Luque i Luis Miguel Deusa sub16; i Javier Luque i Andrés Luque Sub18.

Des de l’Ajuntament d’Alaquàs, a través del seu departament d’esports es vol posar de relleu i agrair l'excel·lent labor que realitzen cada dia els clubs esportius del municipi i el treball i esforç incansable que duen a terme les i els esportistes en cadascuna de les modalitats. Mostra del treball realitzat són aquests resultats que hui són notícia i que segur continuaran sent-ho. Continuarem informant i sent altaveu de la informació que els clubs facen arribar i dels seus assoliments aconseguits.